Diari Oficial de la Generalitat Valenciana


Sumari del DOGV 5479, del 28-03-2007 (2007/3335)

RESOLUCIÓ de 6 de març de 2007, de la Conselleria d'Economia, Hisenda i Ocupació, per la que s'accepta la cessió gratuïta del solar de 1.145 m² de superfície i l'edifici construït en este, situat a Orpesa (Castelló), carrer Torreblanca, 18, realitzada per l'ajuntament del dit municipi a favor de la Generalitat, per a ser destinat a l'ampliació del consultori auxiliar d'Orpesa.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5479

Data del DOGV
:   28-03-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/3335


Data del document
:   06-03-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Orpesa
    * cultura regional
    * transmissió de la propietat
    * propietat immobiliària

L'Ajuntament d'Orpesa, en sessió plenària realitzada el dia 12 d'abril de 2006, va acordar la cessió gratuïta a la Generalitat del solar de 1.145 m² de superfície i l'edifici construït en este, situat al carrer Torreblanca, 18, de la dita població.  
A proposta de la Conselleria de Sanitat, es van iniciar els tràmits legals oportuns per a l'acceptació de la cessió de l'immoble.  
La cessió es realitza amb la finalitat de destinar l'immoble, actualment ocupat pel consultori auxiliar d'Orpesa, a ampliar-lo, amb subjecció al que establix l'article 111 del Reglament de Béns de les Entitats Locals, en tindre l'immoble que se cedix la naturalesa jurídica de patrimonial.  
Consta en les actuacions que l'ajuntament esmentat ha complit el que diposen els articles 109 i següents del Reglament de Béns de les Entitats Locals.   
L'article 44 de la Llei 14/2003 de 10 d'abril de Patrimoni de la Generalitat establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'article 27.2.c) de la Llei de Patrimoni establix que "2.Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.". En conseqüència, una vegada perfeccionada la cessió i acceptació, l'immoble queda automàticament afecte al servici públic sanitari i adscrit a la Conselleria de Sanitat, a la qual correspon la seua administració, defensa i conservació.  
Fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament d'Orpesa del solar i edifici en este construït, actual consultori auxiliar d'Orpesa, que té 1.145 m² de superfície, situat al carrer Torreblanca, 18 de la dita població, que confronta: dreta, carrer Torreblanca, 18; esquerra, carrer Torreblanca, 10; darrere, carrer Torreblanca, 10 D; i davant, carrer Torreblanca, 18, A.   
Consta inscrita en el Registre de la Propietat d'Orpesa al tom 342, llibre 33, foli 232, finca 3447, inscripció 3ª.   
Referència cadastral: 0777981SZ7601J1369SV.   
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament d'Orpesa, s'efectua amb la condició de destinar l'immoble, actualment ocupat pel consultori auxiliar d'Orpesa, a ampliar-lo, amb subjecció al que establix l'article 111 del Reglament de Béns de les Entitats Locals.  
Tercer  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servici públic sanitari i adscrit a la Conselleria de Sanitat, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 6 de març de 2007.- El conseller d'Economia, Hisenda i Ocupació: Gerardo Camps Devesa.